**Ministru kabineta rīkojuma projekta “Par jaunās politikas iniciatīvai “Rīga – Eiropas Kultūras galvaspilsēta 2014.gadā” piešķirtā finansējuma novirzīšanu Latvijas kā tūrisma galamērķa atpazīstamības veicināšanai” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ar Ministru kabineta 2011.gada 24.augusta rīkojumu Nr.400 “Par valsts līdzdalības programmu projektā “Rīga – Eiropas Kultūras galvaspilsēta 2014.gadā”” (turpmāk – Rīkojums Nr.400) tika paredzēts valsts līdzfinansējums konkrētiem pasākumiem projekta “Rīga − Eiropas kultūras galvaspilsēta 2014.gadā” ietvaros, tai skaitā līdzfinansējums starptautisko kultūras konferenču organizēšanas izdevumiem. Finansējums šim projektam tika piešķirts kā jaunajai politikas iniciatīvai likumā “Par valsts budžetu 2013.gadam” un paredzēts likumā “Par vidējā termiņa budžeta ietvaru 2013.,2014.un 2015.gadam”. Saskaņā ar Rīkojumu Nr.400 Ekonomikas ministrijai piešķirtais finansējums atbalsta sniegšanai starptautisku kultūras konferenču organizēšanai Latvijā projekta “Rīga – Eiropas Kultūras galvaspilsēta 2014.gadā” ietvaros 2015.gadam ir 73 086 EUR, kurš 2015.gadā netiek apgūts, jo nodibinājums “Rīga 2014” beidza savu pastāvēšanu 2015.gada 1.septembrī, kā arī 2015.gadā nav ticis noslēgts neviens līgums par 2015.gadam paredzētajiem budžeta līdzekļiem.Ar Ministru kabineta rīkojuma projekta “Par jaunās politikas iniciatīvai “Rīga – Eiropas Kultūras galvaspilsēta 2014.gadā” piešķirtā finansējuma novirzīšanu Latvijas kā tūrisma galamērķa atpazīstamības veicināšanai” (turpmāk – MK rīkojuma projekts) Ekonomikas ministrija paredz neapgūto finansējumu 73 086 EUR apmērā novirzīt citam mērķim – Latvijas kā tūrisma galamērķa atpazīstamības veicināšanai. Atbilstoši likuma “Par valsts budžetu 2015.gadam” 31.panta 4.punktam, lai varētu veikt apropriācijas pārdali no jaunām politikas iniciatīvām piešķirtā finansējuma citam mērķim, nepieciešams Ministru kabineta lēmums un Saeimas Budžeta un finanšu (nodokļu) komisijas piekrišana. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Rīkojuma Nr.400 pielikumam Nr.2 Ekonomikas ministrija tika noteikta kā atbildīgā iestāde par valsts līdzfinansējuma piešķiršanu, uzraudzību un kontroli starptautisko kultūras konferenču atbalsta programmas īstenošanai. Ņemot vērā to, ka projekta “Rīga – Eiropas Kultūras galvaspilsēta 2014.gadā” ietvaros netiek apgūts 2015.gada finansējums 73 086 EUR apmērā, Ekonomikas ministrija ierosina Ekonomikas ministrijas budžeta programmas 30.00.00 “Tūrisma politikas ieviešana” ietvaros pārdalīt valsts līdzdalības programmas projekta “Rīga – Eiropas Kultūras galvaspilsēta 2014.gadā” finansējumu 73 086 EUR apmērā pasākumiem Latvijas kā tūrisma galamērķa atpazīstamības veicināšanai. **1. Dalības maksa un reklāmas laukumu pirkums Latvijas nacionālo stendu izvietošanai starptautiskās tūrisma izstādēs**Kā viens no efektīviem Latvijas kā tūrisma galamērķa atpazīstamības veicināšanas pasākumiem ir Latvijas pārstāvēšana starptautiskās tūrisma izstādēs, prezentējot Latviju ar nacionālo stendu. 2011.-2015.gadā Tūrisma attīstības valsts aģentūra (turpmāk – TAVA) ar nacionālo stendu piedalījās starptautiskajās tūrisma izstādēs ERAF projekta ietvaros. 2011.-2014.gadā stendu dalībnieku skaits sasniedza 450 dalībniekus, pavisam tika organizēti 42 stendu apmeklētāju piesaistes pasākumi, tika nodibināti 13,5 tūkstoši biznesa kontakti un noslēgti 463 līgumi. Tūrisma nozares uzņēmumi augstu novērtē iespēju popularizēt savus tūrisma produktus tūrisma izstādēs un tiem ir liela interese par dalību izstādēs arī 2016.gadā. Izstādes notiks 2016.gada pavasarī, bet dalības maksa un stenda laukuma pirkums jāveic līdz 2015.gada 1.oktobrim. Lai turpinātu veiksmīgu dalību tūrisma izstādēs, Ekonomikas ministrija ar apropriācijas pārdali paredz nepieciešamo finansējumu starptautisko izstāžu dalības maksai un laukuma pirkumam novirzīt 40 000 EUR no projekta “Rīga − Eiropas kultūras galvaspilsēta 2014.gadā” neapgūtā finansējuma.**2. Reklāmas kampaņas īstenošana kamaniņu sporta pasākumu laikā Latvijā**Kā otru pasākumu mērķa īstenošanai Ekonomikas ministrija plāno atbalstīt reklāmas kampaņas īstenošanu kamaniņu sporta pasākumu laikā 2015./2016.gadā. Izvērtējot starptautisko sacensību kalendāru Latvijā atkarībā no Latvijas tūrisma prioritātēm (mērķa tirgus un sasniedzamā auditorija), TAVA ir izvērtējusi biedrības “Latvijas Kamaniņu Sporta federācija” (turpmāk – LKSF) priekšlikumu turpināt līdzšinējo sadarbību un īstenot Latvijas tūrisma reklāmas aktivitātes starptautisko kamaniņu sporta pasākumu laikā un atzinusi to kā visatbilstošāko.TAVA plāno izvietot reklāmu LKSF rīkotos starptautiskos pasākumos Siguldā: Junioru Pasaules kausa II posma laikā 2015.gada 23.-28.novembrī, kā arī Viessmann Pasaules kausa 5.posma laikā 2016.gada 4.-10.janvārī, lai popularizētu Latviju kā tūrisma galamērķi un veicinātu tā atpazīstamību, uzrunājot potenciālo mērķauditoriju Rietumeiropā (īpaši Vācijā) un Skandināvijā. Saskaņā ar TAVA Tūrisma mārketinga stratēģijas 2010.-2015.gadam 7.3.punktu – Latvijas stratēģiskie tūrisma produkti un produkti ar augstu pievienoto vērtību, sporta pasākumi un infrastruktūra ir noteikti kā resurss tūrisma attīstībai, ko nepieciešams izmantot, piesaistot lielu sporta pasākumu, čempionātu organizatorus un izmantojot šos pasākumus Latvijas tūrisma iespēju popularizēšanai. Izmantojot iespēju, ka LKSF sadarbībā ar Starptautisko kamaniņu sporta federāciju rīko šādas starptautiskas sacensības Latvijā, Siguldā, TAVA ir iespēja izvietot reklāmu sacensību norises vietās un ar šo pasākumu palīdzību popularizēt Latviju plašai skatītāju auditorijai.Izvērtējot 2015.gada Latvijas Sporta federāciju padomes veidoto pasākumu plānu, tika apskatītas arī citas iespējas, kā caur liela mēroga sporta pasākumiem veicināt Latvijas kā galamērķa atpazīstamību. Kā viena no atbilstošām iespējām tika izskatīta reklāmas izvietošana Eiropas čempionāta basketbolā 2015 (EuroBasket 2015) laikā, kas norisināsies Latvijā, Horvātijā, Vācijā un Francijā 2015.gada 5.-10.septembrī. Latvijā norisināsies spēles starp sekojošu valstu komandām – Latvija, Lietuva, Igaunija, Čehija, Ukraina, Beļģija. Oficiālie translācijas pārstāvji būs MTG (VIASAT SPORT, LNT, TV3). Ņemot vērā Latvijā spēlējošo valstu komandas un valstis, kurās spēles tiks translētas TV, arī potenciālā ieinteresētā auditorija būs no šīm valstīm. Tā kā minētās valstis (izņemot Lietuvu un Igauniju) nav augsti prioritārie vai prioritārie tirgi saskaņā ar TAVA Tūrisma attīstības stratēģiju 2010.-2015.gadam, kā arī reklāmas izmaksas šajā pasākumā ir lielākas (vismaz 50 000 EUR), salīdzinot ar kamaniņu sporta sacensībām, tad tika nolemts šajā pasākumā reklāmu neizvietot. Izvērtējot iepriekšējās LKSF rīkotās sacensības un to translācijas reitingus, tika pieņemts lēmums par reklāmu tieši kamaniņu sporta sacensībās, jo tas arī ir vienīgais sporta veids no ziemas sporta veidiem, kas var piedāvāt šāda līmeņa starptautiskās translācijas TV kanālos. Reklāmas mērķauditorija ir televīziju tiešraižu skatītāji ārvalstīs. Saskaņā ar LKSF apkopotajiem datiem 2014./2015.gada Pasaules čempionāts Siguldā ir sasniedzis jaunus TV reitingu rekordus. Komandu stafeti ir noskatījusies 3,74 miljonu auditorija. Kopējā Siguldas Pasaules čempionāta auditorija ir 51 243 000 skatītāju. Izvērtējot visas sezonas sacensības, Sigulda ir otrajā vietā pēc TV reitingiem (pirmajā vietā ir Königssee Vācijā). Ņemot vērā to, ka šīs reklāmas aktivitātes tiek īstenotas uz vietas Latvijā, nav iespējams saņemt finansējumu no Eiropas Savienības fondiem. Tā kā plānotās sacensības notiek 2015.gada nogalē un 2016.gada janvāra sākumā, visiem vizuālajiem un reklāmas materiāliem, kas tiks izmantoti sacensību laikā un translācijās, ir jābūt sagatavotiem jau savlaicīgi. Tādēļ iepirkums jāveic un līgums jānoslēdz jau 2015.gada 4.ceturksnī. Lai varētu reklamēt Latvijas tūrisma iespējas 2015./2016.gada sezonā, Ekonomikas ministrija paredz nepieciešamo maksājumu reklāmas izmaksu segšanai 33 086 EUR apmērā novirzīt no projekta “Rīga − Eiropas kultūras galvaspilsēta 2014.gadā” neapgūtā finansējuma.Plānotā iepirkumu metode ir sarunu procedūra Publisko iepirkumu likuma 8.2 panta sešpadsmitās daļas 2.punkta kārtībā. Ar LKSF tiek slēgts līgums par noteiktiem reklāmu veidiem un to izvietošanu noteiktās vietās. Iepirkumu process tiek kontrolēts atbilstoši līgumā noteiktajiem nosacījumiem. Iepirkuma procesa beigās biedrība iesniedz detalizētu atskaiti par iepirkuma procesā sasniegto mērķauditoriju. |
| 3. | Projekta izstrādē iesaistītās institūcijas | Tūrisma attīstības valsts aģentūra |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupa, kuras tiesiskais regulējums ietekmē vai varētu ietekmēt | Tūrisma nozares pakalpojumu sniedzēji (publiskais un privātais sektors), darba ņēmēji un darba devēji, tūrisma galamērķi, tai skaitā vietējie iedzīvotāji un viesi.  |
| 2. | Tiesiskā regulējuma ietekme uz tautsaimniecību un administratīvo slogu | MK rīkojuma projekts radīs labvēlīgākus apstākļus Latvijas tūrisma produktu un pakalpojumu attīstībai, veicinās Latvijas kā tūristu galamērķa nostiprināšanos un konkurētspējas palielināšanos, kā arī veicinās Latvijas atpazīstamību starptautiskajā vidē. MK rīkojuma projekta tiesiskais regulējums nemaina sabiedrības grupu un institūciju tiesības, pienākumus un administrativo slogu. |
| 3. | Administratīvo izmaksu monetārs novērtējums | MK rīkojuma projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (EUR) |
| **2016.gads** | **2017.gads** | **2018.gads** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Starptautisko kultūras konferenču atbalsta programmas īstenošanai projekta “Rīga – Eiropas Kultūras galvaspilsēta 2014.gadā” ietvaros piešķirtais valsts līdzfinansējums 2015.gadam 73 086 EUR apmērā apstiprināts likumā „Par vidēja termiņa budžeta ietvaru 2013., 2014.un 2015.gadam”. Iepriekšminētā projekta ietvaros neapgūto finansējumu 73 086 EUR apmērā plānots novirzīt Latvijas tūrisma popularizēšanai ārvalstīs.MK rīkojuma projektam nav tiešas ietekmes uz valsts budžeta ieņēmumiem, tomēr MK rīkojuma projektā minēto pasākumu īstenošanas rezultātā ir sagaidāmas tūrisma plūsmas palielinājums, kā rezultātā tiks palielināti tūrisma nozarē strādājošo un ar to saistīto apkalpojošo uzņēmumu ieņēmumi, kā rezultātā valsts budžetā tiks ieskaitīti lielāki nodokļu maksājumi.Centrālās statistikas pārvaldes apkopotie robežšķērsotāju apsekojuma dati liecina, ka 2014. gadā viens ceļotājs Latvijā diennaktī iztērēja vidēji 74 EUR. Ņemot vērā to, ka 2014.gadā tika uzskaitīti 6,2 miljoni robežšķērsojumi, kopējie ārvalstu ceļotāju izdevumi Latvijā sasniedza 669 miljonus EUR. Tūrisma nozarē tūrists maksā gan PVN nodokļa standartlikmi 21% apmērā, gan arī nodokļa samazināto likmi 12% apmērā, kas piemērota izmitināšanas pakalpojumiem tūristu mītnēs. Līdz ar to indikatīvi no viena tūrista PVN maksājuma valsts budžeta ieņēmumi svārstās vidēji no 9 līdz 15 EUR. Precīzākus aprēķinus par plānotajiem nodokļu ieņēmumiem nav iespējams veikt, jo faktiskais rezultāts atkarīgs no daudziem faktoriem. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Finanšu ministrija,Tūrisma attīstības valsts aģentūra |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Saistībā ar MK rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. MK rīkojuma projekta izpilde notiks esošo pārvaldes funkciju ietvaros. |
| 3. | Cita informācija | Nav |

IV, V un VI sadaļa – projekts šīs jomas neskar.

Ministru prezidente L.Straujuma

Ekonomikas ministre D.Reizniece-Ozola

Iesniedzējs:

Ekonomikas ministre D.Reizniece-Ozola

Vīza:

Valsts sekretārs

 R.Beinarovičs

24.09.2015. 13:30

1717

M.Lūka, 67013256,
Madara.Luka@em.gov.lv